smcproject/ml-wiki-sentences huggingface dataset:
16-ആം വയസ്സിൽ മുംബൈയിലെത്തിയ കേസർബായ് പല ഗുരുക്കന്മാർക്കു ശേഷം ഒടുവിൽ  1921-ൽ ജയ്പൂർ-അത്രൗളിഘരാനയുടെ സ്രഷ്ടാവായ ഉസ്താദ് അല്ലാദിയാ ഖാൻ -ന്റെ അരികിലെത്തി.
വളരെ കുറച്ചു മാത്രം റെക്കോർഡുകൾ ചെയ്തിട്ടുള്ള കേസർബായ് വിശിഷ്ടസദസ്സുകളിലെ ആലാപനങ്ങളിലൂടെയാണ് പ്രശസ്തിയിലേക്കുയർന്നത്.
താൻ കേർകറുടെ ആരാധകനാണെന്ന് പ്രസ്താവിച്ച രവീന്ദ്രനാഥ ടാഗോർ ഇവരെ സ്വരശ്രീ എന്നു വിശേഷിപ്പിച്ചു.
1977-ൽ വൊയേജർ 1,2 ബഹിരാകാശ പേടകങ്ങളിൽ ലോകത്തിന്റെ വിവിധഭാഗങ്ങളിൽ നിന്നുള്ള സംഗീതം ആലേഖനം ചെയ്ത വൊയേജർ ഗോൾഡൻ റെക്കോർഡ് -ൽ ഇവർ പാടിയ ജാത് കഹാം ഹോ എന്ന ഭൈരവി രാഗത്തിലെ കൃതി ഉൾപ്പെടുത്തിയിരുന്നു.
തന്റെ ദീർഘകാലത്തെ സംഗീതസപര്യയിലും കേസർബായ് ശിഷ്യരായി ആരെയും സ്വീകരിച്ചിരുന്നില്ല.
1969-ൽ പദ്മഭൂഷൺ ബഹുമതി ലഭിച്ചു.
1977 സെപ്റ്റംബർ 16-ന് നിര്യാതയായി.
അവലംബം പുറം കണ്ണികൾ ഗോൾഡൻ റെക്കോർഡ്, വൊയേജറിന്റെ ഫലകത്തിലെ ലിഖിതങ്ങൾ മ്യൂസിക് പേജ്, വിജയ പാരികർ ലൈബ്രറി ഓഫ് ഇന്ത്യൻ ക്ലാസ്സിക്കൽ മ്യൂസിക് ഫോട്ടോ ആൽബം, വിജയ പാരികർ ലൈബ്രറി ഓഫ് ഇന്ത്യൻ ക്ലാസ്സിക്കൽ മ്യൂസിക് തന്റെ പാട്ടുകൾ റെക്കോഡ് ചെയ്യരുതെന്ന് ശഠിച്ചു, പൂ മോഷ്ടിക്കാൻ വരുന്നവരുടെ തലയിലേക്ക് വെള്ളമൊഴിക്കും; അറിയണം കേസർബായിയെ
കോമാളി വെള്ളിവരയൻ ഇംഗ്ലീഷ് വിലാസം https://ml.wikipedia.org/wiki/Spindasis_abnormis
ഒരു നീലി ചിത്രശലഭമാണ് കോമാളി വെള്ളിവരയൻ ‌ ( ഇംഗ്ലീഷ് : Abnormal Silverline ).
Cigaritis abnormis എന്ന ശാസ്ത്രീയ നാമത്തിൽ അറിയപ്പെടുന്നു.
ചിത്രശാല ആവാസം
കർണാടക , സിക്കിം , മേഘാലയ ,  എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി , ഏപ്രിൽ , മേയ് മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Cigaritis abnormis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോമ്പസ് (വരക്കാനുള്ള ഉപകരണം) വരക്കാനുപയോഗിക്കുന്ന കോമ്പസ് ആരം കൃത്യമായി രേഖപ്പെടുത്തി വരക്കാൻ സഹായിക്കുന്ന കോമ്പസ്.
വരക്കാൻ വേണ്ടി ഉപയോഗിക്കുന്ന ഒരു ഉപകരണമാണ് കോമ്പസ്.
വൃത്തം, അർദ്ധ വൃത്തം എന്നിവ വരക്കാൻ ഇത് ഉപയോഗിക്കുന്നു.
ഡിവൈഡേഴ്സ് എന്ന നിലക്ക്മാപ്പിൽ ദൂരം അളക്കാനും ഇതുപയോഗിക്കുന്നു.
കാലിപ്പർ അവലംബം
കോമൺ ഇറ ഇംഗ്ലീഷ് വിലാസം https://ml.wikipedia.org/wiki/Common_Era
കലണ്ടറിൽ എ.ഡി. (ആന്നോ ഡൊമിനി- നമ്മുടെ നാഥന്റെ വർഷത്തിൽ ) എന്നതിനു പകരം വ്യാപകമായി ഉപയോഗിച്ചു വരുന്ന രീതിയാണ് കോമൺ ഇറ അഥവാ സി.ഇ.
ബി.സി. (ബിഫോർ ക്രൈസ്റ്റ്-ക്രിസ്തുവിനു മുൻപ്) എന്നതിനു പകരം ബി.സി. ഇ.
എന്നാണു പ്രയോഗിക്കുന്നത്.
ആറാം നൂറ്റാണ്ടിൽ ക്രിസ്ത്യൻ പുരോഹിതനായിരുന്ന, ഡ്യോണീഷ്യസ് എക്സിഗുഅസാണു യേശുവിന്റെ ജനനം നടന്നതെന്നു പറയപ്പെടുന്ന വർഷം കണക്കാക്കി, ആന്നൊ ഡൊമിനി ഉപയോഗിച്ചുതുടങ്ങിയത്.
പക്ഷെ പൂജ്യം എന്ന ഒരു വർഷസൂചന ഉണ്ടായിരുന്നില്ല.
സി. ഇ/ ബി. സി. ഇ അല്ലെങ്കിൽ എ. ഡി./ബി.
സി.  ഇവ എണ്ണത്തിൽ സംഖ്യാപരമായി ഒന്നു തന്നെയാണ്.
ആയതിനാൽ "2014 CE" "AD 2014"യ്ക്കു തുല്യവും, "399 BCE" എന്നത്  "399 BC" യ്ക്കു തുല്യവുമാണ്.
1708 നു മുൻപു തന്നെ കോമൺ ഇറ എന്ന പദപ്രയോഗം ഇംഗ്ലീഷിൽ കണ്ടെത്താൻ കഴിയും.
വൾഗാരിസ് എയ്റെ എന്ന പേരിൽ യൂറോപ്യൻ ക്രിസ്ത്യാനികൾക്കിടയിൽ 1615ൽത്തന്നെ ലത്തീൻ പ്രയോഗമായി ഇത് ഉപയോഗിച്ചിരുന്നു.
ഇംഗ്ലിഷിൽ വൾഗർ ഇറ എന്നു പ്രയോഗിച്ചു.
അന്നൊക്കെ ക്രിസ്ത്യൻ ഇറ എന്നതും വൾഗർ ഇറ എന്നതും പരസ്പരം ഉപയോഗിച്ചിരുന്നു.
ഇവിടെ വൾഗർ എന്നതിനു ഇന്നത്തെ അർഥമായിരുന്നില്ല("crudely indecent").
പകരം  "ordinary, common, or not regal" എന്നൊക്കെയായിരുന്നു അർഥം.
പത്തൊമ്പതാം നൂറ്റാണ്ടിന്റെ മധ്യത്തിൽ ജൂതന്മാരായ പണ്ഡിതരാണ്  CE എന്ന ചുരുക്കെഴുത്ത് കൊണ്ടുവന്നത്.
ഇരുപതാം നൂറ്റാണ്ടിന്റെ അവസാനപാദത്തിൽ  അദ്ധ്യനരംഗത്തും ശാസ്ത്രപ്രസിദ്ധീകരണ രംഗത്തും CE,  BCE എന്നിവയുടെ പ്രചാരം വർദ്ധിച്ചു.
പൊതുവായിപ്പറഞ്ഞാൽ ക്രിസ്ത്യാനികളല്ലാത്തവരുടെയിടയിലും മതേതരത്വത്തെ ഉയർത്തിക്കാണിക്കുന്ന പ്രസാധകരുടെയിടയിലും ഇവയുടെ അംഗീകാരം വർദ്ധിച്ചു.
ഇന്ന് ഗ്രിഗോറിയൻ കലണ്ടറും അതുമായി ബന്ധപ്പെട്ട വർഷങ്ങൾക്കു അക്ക രൂപം നൽകുന്നതുമായി ബന്ധപ്പെട്ടുമുള്ള കാലഗണനാ സമ്പ്രദായമാണ് ലോകത്ത് മിക്ക സ്ഥലങ്ങളിലും അനുവർത്തിക്കുന്നത്.
ദശകങ്ങളായി ഐക്യരാഷ്ട്രസഭ, യ്യുനിവേഴ്സൽ പോസ്റ്റൽ യൂണിയൻ തുടങ്ങിയ അന്താരാഷ്ട്ര സ്ഥാപനങ്ങൾ ഇതിനെയാണു ആഗോളമാനദണ്ഡമായി അംഗീകരിക്കുന്നത്.
CE/BCE പ്രതീകങ്ങൾ ചില എഴുത്തുകാരും പ്രസാധകരും നിഷ്പക്ഷവും ക്രിസ്ത്യാനികളല്ലാത്തവരുടെ വികാരം മാനിക്കാൻ കഴിവുള്ളവയുമാണെന്നു കരുതിയാണു ഉപയോഗിക്കുന്നത്.
കോമില്ല
കോമില്ല ( ബംഗാളി : কুমিল্লা) ധാക്ക-ചിറ്റഗോങ് ഹൈവേയിൽ സ്ഥിതി ചെയ്യുന്ന കിഴക്കൻ ബംഗ്ലാദേശിലെ ഒരു പട്ടണമാണ്.
ചിറ്റഗോങ് ഡിവിഷൻറെ ഭാഗമായ കോമില്ല ജില്ലയുടെ ഭരണസിരാ കേന്ദ്രം കൂടിയാണീ പട്ടണം.
ചിറ്റഗോങ് കഴിഞ്ഞാൽ കിഴക്കൻ ബംഗ്ലാദേശിലെ രണ്ടാമത്തെ വലിയ പട്ടണവും  ഇതുതന്നെ.
ബംഗ്ലാദേശിലെ മൂന്നു ഏറ്റവും പഴയ പട്ടണങ്ങളിലൊന്നാണിത്.
Shalaban Bihar is evidence of the age of Comilla.
പരാതന ബംഗാളിലെ സമാതത സാമ്രാജ്യത്തിൻറ ഭാഗമായിരുന്ന ഇത് ഇന്ത്യയിലെ ത്രിപുര സംസ്ഥാനവുമായി ബന്ധിച്ചു കിടന്നിരുന്നു.
A middle view of Comilla Coatbari.
ഒൻപതാം നൂറ്റാണ്ടിൽ ഈ ജില്ലയുടെ പ്രദേശങ്ങൾ, ഹരികേല രാജവംശത്തിൻറെ കീഴിലായി.
എട്ടാം നൂറ്റാണ്ടിൽ ദേവ രാജവംശത്തിൽപ്പെട്ട ലാൽമായി മൈനാമതിയുടെ കീഴിലായിരുന്നു.
10, 11 നൂറ്റാണ്ടുകളിലും ഈ രാജവംശത്തിനു കീഴിൽ തുടർന്നു.
എ. ഡി. 1732 ൽ ഈ പ്രദേശം ജഗത് മാണിക്യയുടെ (ത്രിപുര രാജവംശം) ഭരണത്തിൻ കീഴിലായിത്തീർന്നു.
1764 ൽ ഷംഷെർ ഗാസിയുടെ നേതൃത്വത്തിൽ അരങ്ങേറിയ രാജാവിനെതിയുള്ള കൃഷീവലന്മാരുടെ സമരം കോമില്ലയുടെ ചരിത്രത്തിലെ ഒരു വഴിത്തിരിവായി മാറി.
1765 ൽ ഈ പ്രദേശം ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ കീഴിലായി.
കോമില്ലയുടെ പ്രദേശങ്ങൾ ചേർത്ത 1790 ൽ ത്രിപുര ജില്ല രൂപീകരിക്കപ്പെട്ടു.
1960 ലാണ് കോമില്ലയെന്ന പഴയ പേരു ഈ ജില്ലയ്ക്കു നൽകിയത്.
1984 ൽ ഈ ജില്ലയുടെ സബ് ഡിവിഷനുകളായിരുന്ന ചാന്ദ്പൂർ, ബ്രഹ്മൺബാരിയ എന്നിവ പ്രത്യേക ജില്ലകളായി മാറി.
ബ്രിട്ടീഷ് കാലഘട്ടം Comilla Victoria College was named by Queen Victoria .
1905 ൽ ബംഗാൾ വിഭജനത്തിൻറ കാലത്ത് ഒരു ഇസ്ലാം മതാനുയായി വെടിയേറ്റു മരിക്കുകയും കോമില്ല പട്ടണത്തിൽ വർഗ്ഗീയ ലഹളയ്ക്കുള്ള സാദ്ധ്യത ഉരുത്തിരിയുകയും ചെയ്തു.
1921 നവംബർ മാസം 21 ന് കാസി നസ്രുൽ ഇസ്ലാം എന്ന കവി ഒരു ദേശഭക്തിഗാനം രചിക്കുകയും പട്ടണത്തിലെ ജനങ്ങളെ ബ്രിട്ടീഷുകാർക്കെതിരായി വികാരം ഉദ്ദീപിപ്പിക്കാൻ ശ്രമിക്കുകയും ചെയ്തു.
വെയിൽസ് രാജകുമാരൻറെ ഇന്ത്യാ സന്ദർശനവേളയിൽ പ്രക്ഷോഭ പരിപാടികൾക്ക് അദ്ദേഹം ആഹ്വാനം ചെയ്തു. [3]
കവി രവീന്ദ്ര നാഥ ടാഗോറും മഹാത്മാഗാന്ധിയും അക്കാലത്ത് കാമില്ല പട്ടണം സന്ദർശിച്ചിരുന്നു.
1931 ൽ ചൌഢാഗ്രാം ഉപാസിലയിലെ മോഹിനി വില്ലേജിൽ നിന്ന് ഏകദേശം 4000 ത്തിലധികം വരുന്ന കൃഷീവലന്മാർ ലാൻറ് റവന്യൂ ടാക്സിനെതിരെ പ്രക്ഷോഭം നടത്തിയിരുന്നു.
ബ്രിട്ടീഷ് പട്ടാളത്തിലെ ഗൂർഖകൾ ജനക്കൂട്ടത്തിനു നേരേ അലക്ഷ്യമായി വെടിവയ്പ്പു നടത്തുകയും ഇതിൽ നാലുപേർ കൊല്ലപ്പെടുകയും ചെയ്തു.
1932 ൽ ലക്സാം ഉപാസിലയിലെ ഹസ്ന്ബാദിൽ  കൂട്ടം കൂടിയ കർഷകർക്കു നേരേ പോലീസ് നടത്തിയ വെടിവയ്പ്പിൽ രണ്ടുപേർ കൊല്ലപ്പെടുകയും നിരവധിപ്പേർക്കു പരിക്കു പറ്റുകയും ചെയ്തിരുന്നു.
വിക്ടോറിയ രാജ്ഞി പലതവണ കോമില്ലയിൽ സന്ദർശനം നടത്തിയിരുന്നു.
പട്ടണത്തിലെ കോമില്ല വിക്ടോറിയ ഗവൺമെൻറ് കോളജ് നാമകരണം ചെയ്തത്  പട്ടണത്തിലെ സന്ദർശനത്തിൻറെ സ്മരണ നിലനിർത്തുവാനായിരുന്നു.
World War II cemetery in Mainamati .
വിഭജനത്തിനു ശേഷം
കാമില്ല പട്ടണത്തിലെ ജനങ്ങൾ 1952 ൽ ഒരു ഭാഷാ സമരം നടത്തിയിരുന്നു.
കാമില്ല വിക്ടോറിയ കോളജ് വിദ്യാർത്ഥികൾ പാകിസ്താൻ സർക്കാരിനെതിരെ പ്രക്ഷോഭങ്ങൾ ഇക്കാലത്ത് സംഘടിപ്പിച്ചു.
ഷഹീദ് ധീരേന്ദ്രനാഥ് ദത്തയായിരുന്നു ഭാഷാ സമരത്തിലെ പ്രധാന നേതാക്കന്മാരിൽ ഒരാൾ.
ശിബ് നാരായൺ ദാസ് ബംഗ്ലാദേശിൻറ ആദ്യ പതാക രൂപപ്പെടുത്തി.
ഭൂമിശാസ്ത്രം Gomti river, Comilla
ഈ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 23° 27′ 0″ N, 91° 12′ 0″ E ആണ്.
പട്ടണത്തിൻറെ ആകെ വിസ്തീർണ്ണം  51 ചതുരശ്ര കിലോമീറ്റർ ആണ്.
വടക്കു വശത്ത് ബുർച്ചിഗൻജ്, ത്രിപുര എന്നിവയും തെക്കു വശത്ത് ലക്ഷാം, ചൌഢഗ്രാം എന്നിവയും പടിഞ്ഞാറു വശത്ത് ബരുറയുമാണ്.
കോമില്ല പട്ടണത്തിലൂടെ കടന്നു പോകുന്ന നദികൾ ഗുമ്തി, ലിറ്റിൽ ഫെനി എന്നിവയാണ്.
ഉത്തരായനരേഖ കാമില്ല പട്ടണത്തിൻറെ തെക്കുവശത്തുകൂടി കടന്നു പോകുന്നു.
ഊഷ്മളമായി ചൂടുള്ള കാലാവസ്ഥയാണ് ഈ പട്ടണത്തിൽ അനുഭവപ്പെടാറുള്ളത്.
വർഷത്തിലെ കൂടുതൽ മാസങ്ങളും ചൂടുള്ളതായിരിക്കും.
അടുത്ത കാലത്ത് താപനില 40 ഡിഗ്രി സെൽഷ്യസിനു മുകളിലായി കണ്ടു വരുന്നു.
കോമൈൻ കാസിൽ ഇംഗ്ലീഷ് വിലാസം https://ml.wikipedia.org/wiki/Komine_Castle
ജപ്പാനിലെ തെക്കൻ ഫുകുഷിമ പ്രിഫെക്ചറിലെ ഷിരാകാവ നഗരത്തിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് കോമൈൻ കാസിൽ (小峰城, Komine-jō).
എഡോ കാലഘട്ടത്തിന്റെ മധ്യം മുതൽ പിന്നീടുള്ള കാലഘട്ടം വരെ, കോമൈൻ കാസിൽ ഷിരാകാവ ഡൊമെയ്‌നിലെ ഡൈമിയോ എന്ന അബെ വംശത്തിന്റെ ആസ്ഥാനമായിരുന്നു.
ഇതിനെ ഷിരാകാവ-കൊമൈൻ കാസിൽ (白河小峰城, ഷിറകാവ കോമിൻ-ജോ) അല്ലെങ്കിൽ ലളിതമായി ഷിറകാവ കാസിൽ (白河城, ഷിരകാവ-ജോ) എന്നും വിളിക്കുന്നു.
ജപ്പാനിലെ 100 ഫൈൻ കാസിലുകളിൽ ഒന്നാണ് ഈ കോട്ട.
2007-ൽ ഒരു ദേശീയ ചരിത്ര സൈറ്റായി ഇത് തിരഞ്ഞെടുക്കപ്പെട്ടു.
കരമേ-ജോ (搦目城) അല്ലെങ്കിൽ Yūki-Shirakawa-jō (結城白川城) എന്നും അറിയപ്പെടുന്ന ഫുകുഷിമയിലെ ഷിറകാവയിൽ സ്ഥിതി ചെയ്യുന്ന പഴയ ഷിരാകാവ കോട്ടയുമായി ആശയക്കുഴപ്പത്തിലാകാറുണ്ട്.
വസന്തകാലത്ത് സകുറ കാണുന്നതിനുള്ള ഒരു ശ്രദ്ധേയമായ വേദി കൂടിയാണ് കോട്ട മൈതാനം.
കിഴക്ക് നിന്ന് പടിഞ്ഞാറോട്ട് 500 മീറ്റർ നീളമുള്ള നീളവും ഇടുങ്ങിയതുമായ കുന്നിൻ മുകളിലാണ് കോമൈൻ കാസിൽ സ്ഥിതി ചെയ്യുന്നത്.
ഇത് സൈറ്റിന്റെ സ്വാഭാവിക പ്രതിരോധത്തിന്റെ ഭാഗമായ അബുകുമ നദിയുടെ വളവിലാണ് സ്ഥിതി ചെയ്യുന്നത്.
ശിരകാവ പ്രദേശവും അബുകുമ നദിയും കാന്റോ മേഖലയ്ക്കും വടക്കൻ ജപ്പാനിലെയും പ്രധാന പാതയാണ് ഓഷോ കൈഡോ.
ഈ പ്രദേശത്തിന്റെ നിയന്ത്രണം വളരെ തന്ത്രപരമായ പ്രാധാന്യമുള്ളതായിരുന്നു.
പുരാതനമായ ശിരകാവ തടയണ ഒരുകാലത്ത് സമീപത്തായിരുന്നു.
ഈ കുന്നിന്റെ അറ്റത്താണ് അകത്തെ ബെയ്‌ലി, ഉയരമുള്ള കൽഭിത്തികളാൽ സംരക്ഷിച്ചിരിക്കുന്ന ചുറ്റുപാടുകളുടെ രണ്ട് പാളികളായി വേർതിരിച്ചിരിക്കുന്നു.
വടക്കുകിഴക്കൻ മൂലയിൽ, ഒരു ആദ്യകാല ടെൻഷുവിന് പകരമായി മൂന്ന് നിലകളുള്ള ഒരു യാഗുര ഉണ്ടായിരുന്നു.
വടക്ക്, പടിഞ്ഞാറ് ലൈനുകളിൽ യഥാർത്ഥ ഭൂപ്രദേശത്തിന്റെ ഭാഗങ്ങൾ ഉപയോഗിച്ച് വലിയ മൺകട്ടകൾ ഉണ്ടായിരുന്നു.
അകത്തെ ബെയ്‌ലിയുടെ തെക്ക്, വിശാലമായ ജലാശയത്താൽ സംരക്ഷിച്ചിരിക്കുന്നത് ഏകദേശം 200 x 100 മീറ്റർ നീളമുള്ള ഒരു ദ്വിതീയ ചുറ്റുപാടായിരുന്നു.
അതിൽ പ്രഭുവിന്റെ വസതി ഉണ്ടായിരുന്നു.
ഈ കോർ ഏരിയയ്ക്ക് പുറത്ത് നിരവധി ചുറ്റുപാടുകൾ ഉണ്ടായിരുന്നു.
ഇത് ദ്വിതീയ കോട്ടകൾ രൂപപ്പെടുത്തി.
കോട്ടയുടെ കിഴക്ക് ഭാഗം ഏറ്റവും പുറത്തുള്ള അതിരുകളാൽ സംരക്ഷിക്കപ്പെട്ടു.
1340-ൽ യുകി ചിക്കാറ്റോമോയാണ് കോമൈൻ കാസിലിന്റെ നിർമ്മാണം ആരംഭിച്ചത്.
മൺ അഴിക്കോട്ടകളുള്ള   
ഒരു ചെറിയ കുന്നിൻ മുകളിലാണ് ഇത്.
1589-ൽ സതകെ വംശത്തിന്റെ പതനത്തിനുശേഷം, യുകി വടക്കുള്ള ഡേറ്റ് വംശവുമായി സഖ്യമുണ്ടാക്കി.
എന്നാൽ 1590-ൽ ടൊയോട്ടോമി ഹിഡെയോഷി അവരെ പുറത്താക്കി.
യുകി സൂക്ഷിപ്പുകാരായി അതിജീവിച്ചു.
അവരുടെ പ്രദേശം ഗാമോ വംശത്തിന്റെ കീഴിലുള്ള ഐസു ഡൊമെയ്‌നിന്റെ ഭാഗമായി.
ഗാമോയുടെ കീഴിൽ, ശിരകാവ കാസിൽ കൽഭിത്തികളാൽ നവീകരിച്ചു.
1627 വരെ ഈ കോട്ട ഗാമോയുടെ കൈവശമായിരുന്നു.
ടോകുഗാവ ഷോഗുനേറ്റ് സ്ഥാപിച്ചതിനുശേഷം, 1627-ൽ പുതുതായി സൃഷ്ടിച്ച 100,000 കൊക്കു ഷിരാകാവ ഡൊമെയ്‌നിന്റെ ഡൈമിയോ ആയി മാറാൻ നിവ നാഗാഷിഗെയെ തനഗുര ഡൊമെയ്‌നിൽ നിന്ന് മാറ്റി.
1628-നും 1632-നും ഇടയിൽ കോമൈൻ കോട്ട പൂർണ്ണമായും പുനർനിർമ്മിക്കുകയും വിപുലീകരിക്കുകയും ചെയ്തു.
എഡോ കാലഘട്ടത്തിന്റെ ശേഷിക്കുന്ന സമയത്ത്, ബോഷിൻ യുദ്ധത്തിന്റെ തലേന്ന് 1866-ൽ ടോക്കുഗാവ ഷോഗുണേറ്റിന്റെ നേരിട്ടുള്ള നിയന്ത്രണത്തിലേക്ക് മടങ്ങുന്നതിന് മുമ്പ് മൊത്തം 21 ഡൈമിയോ വംശജരുടെ (നിവ, സകൈബാര, ഹോണ്ട, മാറ്റ്സുദൈറ വംശത്തിന്റെ മൂന്ന് ശാഖകളും ഒടുവിൽ അബെ വംശവും) കൈകളിലൂടെ കോട്ട കടന്നുപോയി
ഈ കാലയളവിൽ ഷിരാകാവയിലെ ഏറ്റവും പ്രശസ്തനായ ഭരണാധികാരി മത്സുദൈര സദനോബു (1759-1829) ആയിരുന്നു.
സാഹിത്യം അവലംബം പുറംകണ്ണികൾ Komine Castle എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Jcastle Profile Archived 2015-09-20 at the Wayback Machine .
Japanese Castle Explorer
കോമോ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Como%C3%A9_National_Park
വടക്കുകിഴക്കേ ഐവറി കോസ്റ്റിലെ സൻസൻ , സാവേൻസ് ജില്ലകളിലായി സ്ഥിതിചെയ്യുന്ന ഒരു ജൈവ സംരക്ഷണ മേഖലയാണ് കോമോ ദേശീയോദ്യാനം (Comoé National Park) .
പശ്ചിമ ആഫ്രിക്കയിലെ ഏറ്റവും വലിയ സംരക്ഷിത മേഖലയായ ഈ ദേശീയോദ്യാനത്തിന് 11,500 ചതുരശ്ര കിലോമീറ്റർ വിസ്തീർണ്ണമാണുള്ളത്.
ഈ കുത്തനെയുള്ള ഭൂപ്രകൃതിയും ഇവിടുത്തെ കാലാവസ്ഥയും വടക്കു-തെക്ക് ഗ്രേഡിയന്റ് പാർക്ക് പാർശ്വവത്കൃതമായ ജീവിതത്തെ ശ്രദ്ധേയമായ വൈവിധ്യവുമായി കൂട്ടിച്ചേർക്കുന്നു.
വിവിധ സാവന്ന പ്രദേശങ്ങൾ, ഗാലറി ഫോറസ്റ്റ്, റിപാരിൻ പുൽമേടുകൾ, ഫോറസ്റ്റ് ദ്വീപുകൾ, റോക്ക് ഔട്ട്ക്രോപ്പുകൾ എന്നിവിടങ്ങളിൽ ചില ജന്തുക്കളെയും സസ്യയിനങ്ങളെയും ഇവിടെ കാണാൻ കഴിയും.
The Comoe River flowing through the park ചിത്രശാല റാപ്റ്റർ ബുഷ്ബക്ക് ബീ ഈറ്റർ ബുഷ്ബക്ക് ആന്റിലോപ്പ് ചിത്രശലഭം സാവന്ന ഫയർ ആന്റിലോപ് കുരങ്ങന്മാർ അവലബം പുറത്തേക്കുള്ള കണ്ണികൾ UNESCO Fact Sheet Chimpanzee Status Archived 2010-07-16 at the Wayback Machine .
Camera trap video of the animals of the park Comoé National Park Research Station Archived 2020-01-08 at the Wayback Machine .
കോമെലിന ഇംഗ്ലീഷ് വിലാസം https://ml.wikipedia.org/wiki/Commelina
170 സസ്യവർഗ്ഗങ്ങളുൾപ്പെടുന്ന ഒരു ജനുസ്സാണ്ണ് കോമെലിന .
ഹ്രസ്വമായ ജീവിതകാലമുള്ള പൂക്കളുള്ളതിനാൽ പകൽ‌പൂക്കളെന്ന് പൊതുവെ അറിയപ്പെടുന്നു.
വിധവയുടെ കണ്ണീർ എന്ന് പേരുമുണ്ടിവക്ക്.
കൊമെലിനേസിയ കുടുംബത്തിലെ ഏറ്റവും വലിയ ജനുസ്സാണിത്.
18-ആം നൂറ്റാണ്ടിലെ ഒരു ടാക്സോണമിസ്റ്റായ കാൾ ലിനേയസ് , ഡച്ച് സസ്യശാസ്ത്രജ്ഞരായ ജാൻ കൊമെലിന്റെയും അനന്തരവനായ കാസ്പർ കൊമെലിന്റെയും ബഹുമാനാർത്ഥമാണ് ഈ ജനുസിനെ കൊമെലിന എന്ന് നാമകരണം ചെയ്തത്.
രണ്ടിലധികം വർഷങ്ങൾ നിലനിൽക്കുന്നവയും ഒരു വർഷം മാത്രം നിലനിൽക്കുന്നവയുമായ വർഗ്ഗങ്ങൾ ഈ ജനുസ്സിലുണ്ട്.
ഇവയുടെ സൈഗോമോർഫിക് പൂക്കളെയും ഞെട്ടിന് ചുറ്റുമായി കാണുന്ന സഹപത്രങ്ങളായ പാളയെയും അടിസ്ഥാനമാക്കിയാണ് ഇവയെ വേർതിരിച്ചറിയുന്നത്.
കോമെലിന കാരൊളിലിയാന, കൊമെലിന ബെംഗാളെൻസിസ് എന്നീ ഇനങ്ങണാള് ഇന്ത്യയിൽ കാണപ്പെടുന്നത്.
കോമൊറിയൻ ഭാഷ Comorian language Comorian language
ഇന്ത്യൻ മഹാസമുദ്രത്തിലെ മൊസാംബിക് മഡഗാസ്‌ക്കർ എന്നീ ദ്വീപുകൾക്കു അടുത്തു കിടക്കുന്ന കൊമോറോസ്, മയോട്ടെ ദ്വീപുകളിലെ പ്രധാന ഭാഷയാണ് കോമൊറിയൻ ഭാഷ .
സബാക്കി ഉപഭാഷകളുടെ ഒരു വിഭാഗമാണ് ഈ ഭാഷ എങ്കിലും സ്വാഹിലി ഭാഷയേക്കാൾ അറാബിക് സ്വാധീനം കുറവാണ്.
ഷിൻഡ്‌സുവാനി, ഷിമോർ, ശിംവാലി ഷിങ്ങസിജ എന്നിങ്ങനെ ഓരോ ദ്വീപിലും പല തരത്തിലുള്ള ഭാഷയാണ് നിലവിലുള്ളത്.
ഔദ്യോധികമായി അക്ഷരമാല 1992 വരെ ഈ ഭാഷയ്ക്ക് ഇല്ല.
ചരിത്രപരമായി ഈ ഭാഷ അറബിക്കിൽ ആണ് എഴുതിക്കൊണ്ടിരുന്നത്.
അധിനിവേശ ഭരണത്തിന് ശേഷം ലാറ്റിൻ ഭാഷയിൽ എഴുതുന്നുണ്ട്.
ഈ രീതി ഇപ്പോൾ സർക്കാർ പ്രോത്സാഹിപ്പിച്ചു പോരുന്നു.
പുസ്തകങ്ങളിലും സാഹിത്യങ്ങളിലും എല്ലാം അറബിക് ആണ് ഇപ്പോഴുമുള്ളതു.
[Udzima wa ya Masiwa ഉഡ്‌സീമ വാ യ മസിവ] എന്ന ദേശീയ ഗാനം ഈ ഭാഷയിൽ ആണ്.
കോമ്പിസ് ഇംഗ്ലീഷ് വിലാസം https://ml.wikipedia.org/wiki/Compiz
എക്സ് ജാ‌ലക സംവിധാനത്തിനു വേണ്ടിയുള്ള ഒരു സംഗ്രഥന ജാലക സംവിധാനമാണ് കോമ്പിസ് (ആംഗലേയം: Compiz).
ജാലക സംവിധാന നിർവ്വഹണത്തിനായുള്ള പണിയിട വിഭവങ്ങൾക്കായി കോമ്പിസ് ത്രിമാന ഗ്രാഫിക്സിനെയാണ് ആശ്രയിക്കുന്നത്.
ലോഡ് ചെയ്യാവുന്ന പ്ലഗിന്നുകളുടെ രൂപത്തിലാണ് മിനിമൈസേഷൻ, വർക്ക്സ്പേസ് ക്യൂബ് തുടങ്ങിയ വിഭവങ്ങൾ കോമ്പിസ് കാഴ്ച വെക്കുന്നത്.
ഐട്രിപ്പിൾസിഎമ്മിന്റെ മാനകങ്ങൾ പ്രകാരം നിർമ്മിക്കപ്പെട്ടിരിക്കുന്നതിനാൽ കോമ്പിസ് ഗ്നോം പാനൽ , കെഡിഇ പ്ലാസ്മ വർക്ക്സ്പേസ് എന്നിവയിലെ മെറ്റാസിറ്റി , മട്ടർ , ക്വിൻ എന്നിവക്ക് പകരം ഉപയോഗിക്കാവുന്നതാണ്.
ഹാർഡ്‌വെയർ ആവശ്യകതകൾ
എക്സ്ജിഎല്ലിന്റെ പിന്തുണയോടെ ആദ്യകാലത്ത് കോമ്പിസ് 3ഡി ഹാർഡ്‌വെയറുകളുമായി മാത്രമേ പ്രവർത്തിച്ചിരുന്നുള്ളൂ.
ഏറെക്കുറെ എല്ലാ എൻവിഡിയ , എടിഐ ഗ്രാഫിക്സ് കാർഡുകളും എക്സിജിഎല്ലുപയോഗിച്ച് കോമ്പിസ് പ്രവർത്തിപ്പിച്ചിരുന്നു.
2006 മെയ് 22 മുതൽ എഐജിഎൽഎക്സ് ഉപയോഗിച്ച് കോമ്പിസ് എക്.
ഓർഗ് സെർവറിലും പ്രവർത്തിക്കാൻ തുടങ്ങി.
ഇന്റൽ ജിഎംഎ ഗ്രാഫിക്സ് കാർഡുകൾക്കൊപ്പം എഎംഡി ഗ്രാഫിക്സ് കാർഡുകളെയും( ആർ300ഉം പുതിയവയെയും) എഐജിഎൽഎക്സ് പിന്തുണച്ചിരുന്നു.
ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്ന ഓപ്പൺ സോഴ്സ് ഡ്രൈവറായ റാഡോൺ ആയിരുന്നു എഎംഡി പിന്തുണ ലഭ്യമാക്കിയിരുന്നത്.
പതിപ്പ് 1.0-9629 മുതൽ എൻവിഡിയയുടെ ബൈനറി ഡ്രൈവറുകളും പതിപ്പ് 8.42 മുതൽ എഎംഡി/എടിഐ ബൈനറി ഡ്രൈവറുകളും സ്റ്റാൻഡേർഡ് എക്സ്.ഓർഗ് സെർവറിൽ ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്നുണ്ട്.
ഗ്നോം 2.x മുതലും കെ ഡെസ്ക്ടോപ് എൻവയോൺമെന്റ് 3 മുതലും ലിനക്സിലും എക്സ്11 അടിസ്ഥാനമാക്കിയ യൂണിക്സ് സമാന പ്ലാറ്റ്ഫോമുകളിലും കോമ്പിസ് ഉപയോഗിക്കാവുന്നതാണ്.
എങ്കിലും കെഡിഇ പതിപ്പ് 4.2 മുതൽ സമാന സവിശേഷതകളോടുകൂടിയ സ്വന്തം ജാലകസംവിധാനമായ ക്വിൻ ആണ് ഉപയോഗിക്കുന്നത്.
പതിപ്പ് 3.0 മുതൽ ഗ്നോം മറ്റൊരു സംഗ്രഥന ജാലക സംവിധാനമായ മട്ടറിന്റെ പ്ലഗ് ഇന്നായ ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്.
അതിനാൽ തന്നെ ഗ്നോം ഷെല്ലും കോമ്പിസും ഒരുമിച്ച് ഉപയോഗിക്കാനാവില്ല.
ഇതിന്റെ ഫലമായി വിതരണ നിർമ്മാതാക്കൾ കോമ്പിസ് ഉപയോഗിക്കുന്നതിനായി ഗ്നോമിനെ ക്രമീകരിച്ചെടുക്കുന്നത് നിർത്തിവെച്ചു.
പതിപ്പ് 12.1 മുതൽ ഓപ്പൺസൂസിയും പതിപ്പ് 15 മുതൽ ഫെഡോറയും ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്.
മാത്രമല്ല, പതിപ്പ് 17 മുതൽ ഫെഡോറ കോമ്പിസിനെ മുഴുവനായും ഒഴിവാക്കി.
ഉബുണ്ടു 6.06 എൽടിഎസ് മുതൽ കോമ്പിസ് ആപ്റ്റിന്റെ യൂനിവേഴ്സൽ റെപ്പോസിറ്ററിയിൽ ലഭ്യമാണ്.
ഡെസ്ക്ടോപ്പ് എഫക്ട് എന്ന പേരിൽ മറ്റൊരു കോമ്പിസ് പാക്കേജ് പതിപ്പ് 7.04ലും ലഭ്യമായിരുന്നു.
പതിപ്പ് 7.10 മുതൽ കോമ്പിസ് ഫ്യൂഷൻ സ്വതേ സജ്ജമാക്കിയാണ് ഉബുണ്ടു പുറത്തിറങ്ങിയിരുന്നത്.
മറ്റു ഗ്നോം കേന്ദ്രീകൃത വിതരണക്കാരിൽ നിന്ന് വ്യത്യസ്തമായി കാനോനിക്കൽ ഗ്നോം ഷെൽ ഉപയോഗിച്ചില്ല.
പകരം കോമ്പിസ് പ്ലഗിന്നായ യൂണിറ്റി എന്ന കാനോനിക്കലിന്റെ തന്നെ പുതിയൊരു സമ്പർക്കമുഖമാണ് ഉബുണ്ടു ഉപയോഗിച്ചത്.
അവലംബം പുറംകണ്ണികൾ ഔദ്യോഗിക വെബ്സൈറ്റ് കോമ്പിസ് ലോഞ്ച്പാഡിൽ
ഓറോ-ത്രീഡി ഇംഗ്ലീഷ് വിലാസം https://ml.wikipedia.org/wiki/Auro-3D
ഓറോ-ത്രീഡി എന്നത് അതിനൂതന സാങ്കേതികവിദ്യ അടിസ്ഥാനമാക്കിയുള്ള ഒരു ഓഡിയോ ഫോർമാറ്റാണ്.
സാങ്കേതികവിദ്യ 5.1-ഉം ഓറോ 11.1-ഉം തമ്മിലുള്ള താരതമ്യം
ഓറോ-ത്രീഡി പേര് പോലെതന്നെ ഇത് ത്രിമാനതലത്തിലുള്ളതാണ്.
മൂന്ന് അടുക്കുകളായാണ് ഇതിൽ ശബ്ദം ക്രമീകരിച്ചിരിക്കുന്നത്.
പ്രാന്തം, ഉയരം, അട്ടം എന്നിവയാണവ.
5.1 സറൗണ്ട് ശബ്ദത്തിൽ ഉപയോഗിക്കുന്ന സമാന്തരപാളിയിലാണ് ഈ അടുക്കുകൾ അടിസ്ഥാനമിട്ടിരിക്കുന്നത്.
സാധാരണ ശബ്ദഘടനയുടെ മുകളിൽ നിന്നും ശ്രോതാക്കളെ മുഴുവൻ ആവരണം ചെയ്യുന്ന വിധത്തിലാണ് ഉയരം കൂടിയ മണ്ഡലം അഥവാ അടുക്ക് ഓറോ-ത്രീഡിയിൽ സൃഷ്ടിക്കപ്പെടുന്നത്.
മറ്റു രണ്ടു അടുക്കുകളിലെയും ശബ്ദം ശ്രോതാക്കൾ ശ്രവിക്കുന്നത് ഇതിലൂടെയാണ്.
ശ്രവണഫോർമാറ്റുകൾ
വിവിധ സ്റ്റാൻഡേർഡുകളുമായി ചേർന്ന് പോകുന്നതിനു വ്യത്യസ്ത ശ്രവണഫോർമാറ്റുകൾ ഓറോ-ത്രീഡിയോടൊപ്പം വരുന്നുണ്ട്:
ഹോം തീയേറ്റർ (ചെറിയ മുറികൾ) : ഓറോ 9.1, ഓറോ 10.1
സിനിമ (വലിയ മുറികൾ) : ഓറോ 11.1 , ഓറോ 13.1
ഹെഡ്ഫോണുകൾ : സ്വതന്ത്രയുപയോഗത്തിനായി പ്രത്യേകം തയ്യാറാക്കിയ ഫോർമാറ്റ്‌ ചരിത്രം
2005-ൽ ഗ്യാലക്സി സ്റ്റുഡിയോയുടെ സിഇഓ ആയ വിൽഫ്രെഡ് വാൻ ബാലെനാണ് ഓറോ-ത്രീഡിയും ഫോർമാറ്റുകളും വികസിപ്പിച്ചെടുത്തത്.
അവലംബങ്ങൾ പുറത്തേക്കുള്ള കണ്ണികൾ ഓറോ ടെക്നോളജീസ്‌
ഓറിയോനിഡ് ഉൽക്കാവർഷം
ഒക്ടോബർ മാസത്തിൽ ഓറിയോൺ നക്ഷത്രസമൂഹത്തിന്റെ ഭാഗത്തുനിന്നും ഭൂമിയിലേയ്ക്ക് പതിക്കുന്ന ഉൽക്കാവർഷമാണ് ഓറിയാനിഡ് ഉൽക്കാവർഷം .
ഹാലിയുടെ ധൂമകേതു കടന്നുപോയ വഴിയിൽ ഉപേക്ഷിച്ചുപോയ അവശിഷ്ടങ്ങളാണ് ഓറിയോനിഡ് ഉൽക്കകളായി ഭൂമിയിൽ പതിക്കുന്നത്.
ഒക്ടോബർ 10 മുതൽ 21വരെയാണ് പരമാവധി ഓറിയോമിഡ് ഉൽക്കാപതനങ്ങൾ കാണാൻ കഴിയുന്നത്.
ഓറിയോൺ (വേട്ടക്കാരൻ) നക്ഷത്രസമൂഹത്തിന്റെ ഭാഗത്ത് കാണുന്നതിനാലാണ് ഇവയ്ക്ക് ഓറിയോനിഡ് എന്ന പേര് വന്നത്.
അർദ്ധരാത്രിക്ക് ശേഷം ഓറിയോണിലെ തിരുവാതിര നക്ഷത്രത്തിനുസമീപത്തുനിന്നും എല്ലാ ദിശയിലേക്കും ഇവ നിപതിക്കും.
ഓറിയോഫ്രിനെല്ല ക്വെൽചി ഇംഗ്ലീഷ് വിലാസം https://ml.wikipedia.org/wiki/Oreophrynella_quelchii
റോറൈമ ബ്ലാക്ക് ഫ്രോഗ് അല്ലെങ്കിൽ റോറൈമ ബുഷ് ടോഡ് എന്നറിയപ്പെടുന്ന ഓറിയോഫ്രിനെല്ല ക്വെൽചി , ബുഫോണിഡേ കുടുംബത്തിലെ ഒരു തവളയാണ്.
സമുദ്രനിരപ്പിൽ നിന്ന് 2,300–2,800 മീറ്റർ (7,500–9,200 അടി) ഉയരത്തിലാണ് ഇതിനെ കാണപ്പെടുന്നതായി രേഖപ്പെടുത്തിയിരിക്കുന്നു.
വെനിസ്വേല , ഗയാന , ബ്രസീൽ എന്നിവിടങ്ങളിലെ റോറൈമ പർവ്വതത്തിന്റെ കൊടുമുടിയിലേക്കും ബ്രസീൽ - ഗയാന അതിർത്തിയ്ക്കു സമീപത്തുള്ള വെയ്-അസിപ്പു-ടെപ്പുയിയിലേക്കും ഈ ഇനം പരിമിതപ്പെട്ട് കാണപ്പെടുന്നു.
1895-ൽ ജോർജ്ജ് ആൽബർട്ട് ബൊലെഞ്ചർ ഓറിയോഫ്രിനെല്ല ക്വെൽച്ചിയെ ഓറിയോഫ്രൈൻ ക്വെൽചി എന്ന് വിശേഷിപ്പിച്ചു.
റോറൈമ പർവതത്തിന്റെ കൊടുമുടിയിൽ നിന്ന് ശ്രീ. ജെ. ജെ. ക്വെൽച്ചും ശ്രീ എഫ്. മക്കോണലും ശേഖരിച്ച നിരവധി മാതൃകകളിലൊന്നിനെ അടിസ്ഥാനമാക്കിയാണ് വിവരണം നൽകിയിരിക്കുന്നത്.
ഹോളോടൈപ്പ് ആണിന് 22 മില്ലീമീറ്റർ (0.87 ഇഞ്ച്) സ്നട്ട്-വെന്റ് നീളം കാണപ്പെടുന്നു.
നിറം കറുപ്പാണ്.
പക്ഷേ തൊണ്ടയും വയറും മഞ്ഞനിറത്തിൽ പുള്ളികൾ കാണപ്പെടുന്നു.
കറുത്ത പുള്ളികളോടുകൂടിയ തിളക്കമുള്ള ഓറഞ്ച് നിറത്തോടുകൂടിയും ഇതിനെ വിവരിക്കപ്പെടുന്നു.
വിരലുകൾക്കും കാൽവിരലുകൾക്കുമിടയിൽ തോൽപ്പാദം മിതമാണ് (ബേസൽ).
വിവിധ വലുപ്പത്തിലുള്ള മുഴകളുടെ ഉയർന്ന സാന്ദ്രത ഡോർസത്തിൽ കാണപ്പെടുന്നു.
ആവാസ വ്യവസ്ഥയും സംരക്ഷണവും
ഉയർന്ന മൊണ്ടെയ്ൻ ടെപുയി പരിതസ്ഥിതികളാണ് ഈ ജീവിവർഗങ്ങളുടെ സ്വാഭാവിക ആവാസ വ്യവസ്ഥകൾ.
ഇത് സാധാരണയായി ദൈനംദിനവും തുറന്ന പാറ പ്രതലങ്ങളിൽ കാണപ്പെടുന്നു.
റോറൈമ പർവതത്തിന്റെ കൊടുമുടിയിലെ ഒരു സാധാരണ ഇനമാണിത്.
നിലവിൽ ഇതിന് വലിയ ഭീഷണികളൊന്നുമില്ല.
എന്നിരുന്നാലും ഈ ജീവിവർഗ്ഗങ്ങളുടെ നിയന്ത്രിത ശ്രേണി അതിനെ സംഭവബഹുലമായ സംഭവങ്ങൾക്ക് ഇരയാക്കുന്നു.
വിനോദസഞ്ചാരികളുടെ ബഹളവും ഒരു ഭീഷണിയാണ്.
കനൈമ നാഷണൽ പാർക്ക് (വെനിസ്വേല), മോണ്ടെ റോറൈമ നാഷണൽ പാർക്ക് (ബ്രസീൽ) എന്നിവയാണ് ഇതിന്റെ പരിധിയുടെ ഭാഗങ്ങൾ സംരക്ഷിക്കുന്നത്.
ഓറിയോൾ ഇംഗ്ലീഷ് വിലാസം https://ml.wikipedia.org/wiki/Oriole
ഒറിയോളിഡേ, ഇക്റ്ററിഡേ എന്നീ കുടുംബങ്ങളിൽ പെടുന്നതും തിളങ്ങുന്ന മഞ്ഞ നിറം കൂടുതലുള്ളതുമായ പക്ഷികൾ .
ഓറീയോളസ് (aureolus=golden) എന്ന ലാറ്റിൻ പദത്തിൽ നിന്നാണ് ഈ വക്കിന്റെ ഉദ്ഭവം.
ഈ രണ്ട് പക്ഷികുടുംബങ്ങളും പരസ്പര ബന്ധമുള്ളവയല്ല.
കേരളത്തിൽ ഇവ ഓണക്കിളി എന്നറിയപ്പെടുന്നു.
പ്രത്യേകതകൾ ഓറിയോൾ (ഇക്റ്ററിഡ്)
ഒറിയോൾ കുടുംബ (ഒറിയോളീഡെ) ത്തിൽ 28 സ്പീഷീസുകളുണ്ട്.
ഒരു പക്ഷിക്ക് ശരാശരി 177--305 മില്ലീമീറ്റർ നീളം വരും.
തൂവലിന് കൂടുതലും മഞ്ഞനിറം ആയിരിക്കും.
ഒലിവ്--ഗ്രീൻ, ചുവപ്പ്, തവിട്ട്, കറുപ്പ് എന്നീ നിറങ്ങളും കാണാറുണ്ട്.
എന്നാൽ മിക്കവാറും പക്ഷികളുടെയും തലയ്ക്ക് മുഴുവനുമോ ഭാഗികമായോ കറുപ്പുനിറമായിരിക്കും.
ഇവയുടെ ചിറകുകളും ഇരുണ്ടതാണ്.
വാൽ ഭാഗികമായി കറുത്തതായിരിക്കും.
ചില സ്പീഷീസുകളിൽ, ശരീരത്തിൽ കുറുകെയുള്ള വരകൾ  വളരെ വ്യക്തമായി കാണാം.
എന്നാൽ ഈ വരകൾ കൂടുതലും അടിഭാഗത്തായിരിക്കും.
ഓറിയോളസ് സ്പീഷീസിൽ പലപ്പോഴും കണ്ണിനും കൊക്കിനും ഇടയ്ക്കുള്ള ഭാഗത്ത് തൂവലുകൾ കാണാറുണ്ട്.
എന്നാൽ സ്ഫീകോതെറസ് സ്പീഷീസിലാകട്ടെ ഈ ഭാഗം മിക്കവാറും നഗ്നമായിരിക്കും.
ഓറിയോളസിന്റെ കൊക്കിന് ചുവപ്പോ നീലയോ നിറമായിരിക്കും ഉണ്ടാവുക; സ്ഫീകോതെറസി ന്റെത് കറുപ്പും.
കൂർത്തു ബലമുള്ള കൊക്കുകൾക്ക് ചെറിയ വളവുണ്ട്.
ചെറുതുമുതൽ സാമാന്യം നീളമുള്ളതുവരെ വിവിധവലിപ്പത്തിൽ കൊക്കുകൾ കാണപ്പെടുന്നു.
നീണ്ടു കൂർത്തവയാണു ചിറകുകൾ; വാൽ സാമാന്യം നീണ്ടതും.
കൂടുതൽ നീളമുള്ള വാലും ചില ഇനങ്ങളിൽ കാണാറുണ്ട്.
കാലുകൾ ബലമുള്ളതാണെങ്കിലും കുറുകിയതാകുന്നു.
മിക്കവാറും എല്ലാ സ്പീഷീസിലും ലിംഗഭേദം ദൃശ്യമാണ്.
വൃക്ഷനിവാസികൾ
തനിച്ചു നടക്കാനിഷ്ടപ്പെടുന്ന ഈ പക്ഷികൾ അധികവും വൃക്ഷനിവാസികളാണ്.
ചെറു പ്രാണികളും പഴങ്ങളുമാണ്]] ഇവയുടെ പ്രധാന ഭക്ഷണം .
അതിവേഗം പറക്കാനും ഇവയ്ക്കു കഴിവുണ്ട്.
തരംഗചലനത്തെ ഓർമിപ്പിക്കത്തക്കവിധമാണ് ഇവ പറക്കുന്നത്.
സാധാരണയായി സ്വരക്ഷയിൽ വളരെയധികം ശ്രദ്ധയുള്ള പക്ഷികളാണ് ഇവ.
ഓടക്കുഴൽ നാദത്തിനു തുല്യമായി, ഉച്ചത്തിൽ, ശ്രവണമധുരമായ ശബ്ദമുണ്ടാക്കുക ഇവയുടെ പതിവാണ്.
ഇടയ്ക്കിടെ കർക്കശസ്വരങ്ങളും പുറപ്പെടുവിക്കാറില്ലന്നില്ല.
കൂടുകെട്ടുന്നത് ഫിഗ്ബേഡ്
ഉയരത്തിൽ വളരുന്ന വൻ വൃക്ഷങ്ങളുടെ ശാഖാഗ്രങ്ങളിലായി, പുല്ലും നാരും ഉപയോഗിച്ച് ഇവ കൂടുകെട്ടുന്നു.
കൂടുകൾ ചരിഞ്ഞു മറിയാതിരിക്കാനും, കൂടുതൽ സുരക്ഷിതത്വത്തിനുമായി, കുറുകെപോകുന്ന അടുത്തടുത്ത രണ്ടു ശാഖകളിലായാണ് കൂടുകൾ ഉണ്ടാക്കുന്നത്.
കപ്പിന്റെ ആകൃതിയുള്ള കൂടുകൾ ഭാഗികമായി തൂങ്ങിക്കിടക്കുന്നവയാകുന്നു.
എന്നാൽ സ്ഫീകോതെറസിന്റെ കൂടിന് സോസറിന്റെ ആകൃതിയായിരിക്കും.
ഇത് തീരെ ദുർബലവുമാണ്.
മുട്ടവിരിയിക്കൽ
ഒരു തവണ രണ്ടുമുതൽ അഞ്ചുവരെ മുട്ടകൾ മുട്ടകളിടുന്നു.
മുട്ടയുടെ നിറം വെള്ളയോ പാടൽമോ ആയിരിക്കും.
സ്ഫികോതെറസിന്റെ മുട്ട പച്ചനിറമാണ്.
തവിട്ടുനിറത്തിലോ കറുപ്പുനിറത്തിലോ ഉള്ള അടയാളങ്ങൾ മുട്ടയുടെ പുറത്ത് വ്യക്തമായി കാണാം.
അടയിരിക്കുന്ന പിടയെ പൂവൻ എല്ലാ കാര്യങ്ങളിലും സഹായിക്കുന്നു.
മുട്ട വിരിഞ്ഞിറങ്ങുന്ന കുഞ്ഞുങ്ങളുടെ ശരീരത്തിൽ അങ്ങിങ്ങായി വളരെ കുറച്ച് ചെറുതൂവലുകൾ ഉണ്ടായിരിക്കും.
ദിവസങ്ങളോളം കുഞ്ഞുങ്ങൾ കൂടുവിട്ടിറങ്ങാറില്ല; മാതാപിതാക്കളുടെ ശ്രദ്ധാപൂർ‌‌വമായ സം‌‌രക്ഷണത്തിൽ കൂട്ടിനുള്ളിൽതന്നെ കഴിയുന്നു.
വാസസ്ഥലങ്ങൾ
ആഫ്രിക്ക , യൂറേഷ്യ, ഈസ്റ്റിൻഡീസ്, ഫിലിപ്പീൻസ് , ആസ്ടേലിയയുടെ വടക്കും കിഴക്കും പ്രദേശങ്ങൾ എന്നിവിടങ്ങളിലാണ് ഓറിയോളിഡേ കുടുംബാംഗങ്ങളുടെ വാസസ്ഥലങ്ങൾ.
ഇവയിൽ ചില സ്പീഷീസുകൾ ദേശാടന സ്വഭാവം ഉള്ളവയാണ്.
ഗോൾഡൻ ഓറിയോൾ (Oriolus Oriolus) ഇതിന് ഉത്തമോദാഹരണമാകുന്നു.
തെക്കേ അമേരിക്ക മധ്യ അമേരിക്ക, വെസ്റ്റിൻഡീസ്, വടക്കേ അമേരിക്ക എന്നീ ഭൂവിഭാഗങ്ങളിൽ കാണപ്പെടുന്ന ഇക്റ്ററിഡേ കുടുംബത്തിലെ 95 സ്പീഷീസുകളും ഓറിയോൾ എന്നപേരിൽ അറിയപ്പെടുന്നവ തന്നെ.
ഇക്കൂട്ടത്തിലും ദേശാടന സ്വഭാവം ഉള്ളവ കുറവല്ല.
ഇക്റ്ററിഡുകളുടെ സവിശേഷതകൾ ഗോൾഡൻ ഓറിയോൾ
ഇക്റ്ററിഡുകൾ 171 മുതൽ 546 വരെ മില്ലീമീറ്റർ നീളമുള്ളവയാണ്.
ഇവയ്ക്കു പൊതുവേ തിളങ്ങുന്ന കറുപ്പു നിറമാകുന്നു; ത‌‌വിട്ടുനിറം, ഇരുണ്ട ചുവപ്പുകളർന്ന ത‌‌വിട്ടുനിറം (chestnut), മഞ്ഞ കലർന്ന ത‌‌വിട്ടുനിറം (buff), ഓറഞ്ച് , ക്രിംസൺ, മഞ്ഞ തുടങ്ങിയ നിറങ്ങൾ കറുപ്പുമായി കലർന്നു കാണാറുണ്ട്.
ചിറകുകൾക്ക് മിക്കവാറും വെള്ളനിറമായിരിക്കും.
അപൂർ‌‌വം സ്പീഷീസുകൾക്ക് കഴുത്തിൽ കോളർ പോലെ തോന്നിക്കുന്ന ഘടനാവിശേഷം (neck ruff) കണ്ടെത്താം.
വളരെക്കുറച്ചു തൂവലുകളാൽ രൂപീകൃതമായ ഒരു ശൃഗവും ചില സ്പീഷീസുകളിൽ കാണാൻ കഴിയും.
കോണാകൃതിയായ കൊക്കുകൾ തടിച്ചു കുറുകിയതാണ്; നീണ്ടു നേർത്തവയും അപൂർ‌‌വമല്ല.
വലിപ്പം കൂടിയ ഇനങ്ങളിൽ ചുണ്ടുകൾ കനമേറിയതും ഹെൽമറ്റിന്റെ ആകൃതിയുള്ളതുമാകുന്നു.
സാധാരണ നിലയിൽ ചിറകുകൾ നീണ്ടു കൂർത്തവയാണ്; കുറുകിയ വൃത്താകൃതിയിലുള്ള ചിറകുകളും അപൂർ‌‌വമല്ല.
വാലിന്റെയും സ്ഥിതി അങ്ങനെ തന്നെ.
ചില സ്പീഷീസുകളിൽ മുറിച്ചുകളഞ്ഞതുപോലെ ചതുരത്തിലായിർക്കും വാലിന്റെ അറ്റം; വൃത്താകൃതിയിലുള്ളതും, അടയാളങ്ങളോടുകൂടിയതുമായ വാലും അത്ര അസാധാരണമല്ല.
വിശറിപോലെ മടക്കിവച്ചിരിക്കുന്ന വാലും ഇവയ്ക്കിടയിൽ അപൂർ‌‌വമായിട്ടുണ്ട്.
കലുകൾ ബലമേറിയതാണ്.
മിക്കവാറും എല്ലാ സ്പിഷീസുകളിലും ലിഗഭേദം കാണാം.
ഓറിയോളിഡുകളിൽ നിന്ന് വിഭിന്നമായി, ഇക്റ്ററിഡുകൾ പൊതുവേ കൂട്ടംചേർന്നു നടക്കാൻ ഇഷ്ടപ്പെടുന്നു.
അപൂർ‌‌വമായി ഒറ്റയ്ക്കും നടക്കാറില്ലന്നില്ല.
വൃക്ഷനിവാസികളും തറയിൽ കഴിയുന്നവയും ഇക്കൂട്ടത്തിലുണ്ട്.
ത്റയിലായിരിക്കുമ്പോൾ നടക്കുക മാത്രം ചെയ്യുന്ന ചില സ്പീഷീസുകളെയും കണ്ടെത്താം.
പ്രധാന ആഹാരം
ചെറു കീടങ്ങൾ, മത്സ്യം , ആംഫിബിയകൾ, ക്രസ്റ്റേഷ്യകൾ, മറ്റു ചെറു പക്ഷികൾ , ചെറിയ സസ്തനികൾ, ചെടികളുടെയും മറ്റും വിത്തുകൾ പഴങ്ങൾ, തേൻ തുടങ്ങി എന്തും ആഹാരമാക്കുന്നവയാണ് ഇക്റ്ററിഡുകൾ.
ചൂളം വിളിക്കുന്നതു പോലെയും പാട്ടു പാടുന്നതു പോലെയും, ശകാരിക്കുന്നതു പോലെയും ശബ്ദമുണ്ടാക്കുന്നതിന് ഇവയ്ക്കുള്ള കഴിവ് അത്ഭുതാവഹമാകുന്നു.
ചില സ്പീഷീസുകൾക്ക് മധുരമായി പാടുന്നതിനും കഴിയും ജീവിതരീതി
സംഘമായും അല്ലാതെയും ജീവിക്കുന്നവ ഇക്കൂട്ടത്തിൽ ഉണ്ട്.
ഇണയെ കൂടെക്കൂടെ മാറ്റാറുണ്ട്.
(polygamous or promiscuous).
തറയിലും വെള്ളത്തിൽ വളരുന്ന ചെടികളിലും, കുഴികളിലും വിള്ളലുകളിലും ഒക്കെ ഇവയുടെ കൂടുകൾ കാണാവുന്നതാണ്.
മറ്റു പക്ഷികളുടെ കൂടുകൾ കൈയേറുന്നതും അപൂർ‌‌വമല്ല.
ഒരു തവണ 2 മുതൽ 7 വരെ മുട്ടകൾ ഇടുന്നു.
മുട്ടയ്ക്ക് ഇളം നീല , പച്ച , ചാരം, മഞ്ഞ കലർന്ന തവിട്ടുനിറം, വെള്ള എന്നിങ്ങനെ ഇങ്ങനെ ഏതെങ്കിലും ഒരുനിറമാണുണ്ടാവുക.
മുട്ടയിൽ വ്യക്തമായ ചില അടയാളങ്ങൾ കാണാം.
പെൺപക്ഷിയാണ് അടയിരിക്കുന്നത്.
കടപ്പാട് മലയാളം സർ‌‌വവിജ്ഞാനകോശം ഒരു കേരള സർക്കാർ പ്രസിദ്ധീകരണം.
അവലംബം പുറംകണ്ണികൾ ഓറിയോൾ വീഡീയോകൾ Archived 2016-03-16 at the Wayback Machine .